CELEX: 32016R0015
Language: sl
Date: 2016-01-07 00:00:00
Title: Izvedbena uredba Komisije (EU) 2016/15 z dne 7. januarja 2016 o odobritvi programa nadzora salmonele pri kokoših nesnicah v nekdanji jugoslovanski republiki Makedoniji in spremembi Priloge I k Uredbi (ES) št. 798/2008 glede vnosa, ki se nanaša na nekdanjo jugoslovansko republiko Makedonijo, na seznamu tretjih držav, iz katerih je dovoljen uvoz konzumnih jajc v Unijo (Besedilo velja za EGP)

8.1.2016   
            
            
               SL
            
            
               Uradni list Evropske unije
            
            
               L 5/1
            
         IZVEDBENA UREDBA KOMISIJE (EU) 2016/15
   z dne 7. januarja 2016
   o odobritvi programa nadzora salmonele pri kokoših nesnicah v nekdanji jugoslovanski republiki Makedoniji in spremembi Priloge I k Uredbi (ES) št. 798/2008 glede vnosa, ki se nanaša na nekdanjo jugoslovansko republiko Makedonijo, na seznamu tretjih držav, iz katerih je dovoljen uvoz konzumnih jajc v Unijo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti uvodnega stavka člena 8, prvega odstavka točke 1 člena 8, točk 3 in 4 člena 8, člena 9(2)(b) ter člena 9(4) Direktive,
   ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljev zoonoz, ki se prenašajo z živili (2), in zlasti člena 10(2) Uredbe,
   ob upoštevanju Uredbe Evropskega parlamenta in Sveta (ES) št. 854/2004 z dne 29. aprila 2004 o določitvi posebnih predpisov za organizacijo uradnega nadzora proizvodov živalskega izvora, namenjenih za prehrano ljudi (3), in zlasti člena 11(1) Uredbe,
   ob upoštevanju naslednjega:
   
               (1)
            
            
               Uredba Komisije (ES) št. 798/2008 (4) določa, da se uvoz perutnine in perutninskih proizvodov (v nadaljnjem besedilu: blago) v Unijo in njegov tranzit skozi Unijo dovolita le iz tretjih držav, ozemelj, območij ali kompartmentov, ki so navedeni v stolpcih 1 in 3 tabele iz dela 1 Priloge I k navedeni uredbi.
            
         
               (2)
            
            
               Uredba (ES) št. 798/2008 prav tako določa zahteve za izdajanje veterinarskih spričeval za zadevno blago. Pri navedenih zahtevah se upošteva, ali so zaradi statusa navedenih tretjih držav, ozemelj, območij ali kompartmentov glede bolezni potrebni posebni pogoji. V delu 2 Priloge I k navedeni uredbi so določeni navedeni posebni pogoji in vzorci veterinarskih spričeval, ki morajo spremljati uvoz navedenega blaga.
            
         
               (3)
            
            
               Uredba (ES) št. 2160/2003 določa pravila za nadzor salmonele pri različnih populacijah perutnine v Uniji. Zakonodaja Unije za posamezne vrste ali kategorije določa sezname tretjih držav, iz katerih je državam članicam dovoljeno uvažati konzumna jajca perutnine, ki jih zajema navedena uredba, ki določa, da mora zadevna tretja država za vključitev na te sezname ali za ohranitev na njih Komisiji predložiti program nadzora salmonele, ki vsebuje enaka jamstva kot nacionalni programi nadzora salmonele v državah članicah. Jamstva in informacije o tem so navedeni tudi v ustreznih vzorcih veterinarskih spričeval za navedeno blago iz dela 2 Priloge I k Uredbi (ES) št. 798/2008.
            
         
               (4)
            
            
               Nekdanja jugoslovanska republika Makedonija (5) je vložila zahtevek za odobritev uvoza jajc za prehrano ljudi in perutninskega mesa v Unijo. Komisija je pozitivno ocenila predložene informacije glede pogojev v zvezi z zdravjem živali v navedeni tretji državi za uvoz in tranzit navedenega blaga. Pogoji v zvezi z zdravjem živali za uvoz svežega perutninskega mesa v Unijo so zaradi možnosti povečanega tveganja za prenos bolezni v povezavi z navedenim blagom strožji od pogojev za jajca za prehrano ljudi. Za leto 2016 je napovedana revizija Urada za prehrano in veterinarstvo, v okviru katere bo celovito ocenjen zdravstveni status perutnine in pogoje za uvoz perutninskega mesa. Do izvedbe navedene revizije je primerno omejiti odobritev uvoza konzumnih jajc za prehrano ljudi v Unijo.
            
         
               (5)
            
            
               Nekdanja jugoslovanska republika Makedonija je Komisiji predložila svoj program nadzora salmonele pri jatah nesnic vrste Gallus gallus. Ta program je bil oblikovan za zagotovitev jamstev, enakovrednih jamstvom iz Uredbe (ES) št. 2160/2003, in bi jih bilo zato treba odobriti.
            
         
               (6)
            
            
               Nekdanja jugoslovanska republika Makedonija je navedena v Sklepu Komisije 2011/163/EU (6) in ima odobren načrt spremljanja ostankov v jajcih.
            
         
               (7)
            
            
               Zaradi enakovrednosti programa nadzora salmonele bi bilo treba odobriti uvoz konzumnih jajc iz nekdanje jugoslovanske republike Makedonije. Vnos, ki se nanaša na nekdanjo jugoslovansko republiko Makedonijo, v delu 1 Priloge I k Uredbi (ES) št. 798/2008 bi bilo treba zato ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Odobritev programa nadzora
   Program nadzora, ki ga je nekdanja jugoslovanska republika Makedonija predložila v skladu s členom 10(1) Uredbe (ES) št. 2160/2003, se odobri za salmonelo pri jatah nesnic vrste Gallus gallus.
   Člen 2
   Sprememba Uredbe (ES) št. 798/2008
   Vnos, ki se nanaša na nekdanjo jugoslovansko republiko Makedonijo, v delu 1 Priloge I k Uredbi (ES) št. 798/2008 se spremeni v skladu s Prilogo k tej uredbi.
   Člen 3
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. januarja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 18, 23.1.2003, str. 11.
   
      (2)  UL L 325, 12.12.2003, str. 1.
   
      (3)  UL L 139, 30.4.2004, str. 206.
   
      (4)  Uredba Komisije (ES) št. 798/2008 z dne 8. avgusta 2008 o določitvi seznama tretjih držav, ozemelj, območij ali kompartmentov, iz katerih se dovolita uvoz perutnine in perutninskih proizvodov v Skupnost in njihov tranzit skozi Skupnost, ter zahtevah za izdajanje veterinarskih spričeval (UL L 226, 23.8.2008, str. 1).
   
      (5)  Nekdanja jugoslovanska republika Makedonija; začasna oznaka, ki na noben način ne vpliva na dokončno poimenovanje te države, ki bo sprejeto po zaključku pogajanj, ki trenutno na to temo potekajo v Združenih narodih.
   
      (6)  Sklep Komisije 2011/163/EU z dne 16. marca 2011 o odobritvi načrtov, ki so jih predložile tretje države v skladu s členom 29 Direktive Sveta 96/23/ES (UL L 70, 17.3.2011, str. 40).
   
      PRILOGA
      V delu 1 Priloge I k Uredbi (ES) št. 798/2008 se vnos, ki se nanaša na nekdanjo jugoslovansko republiko Makedonijo, nadomesti z naslednjim:
      
         
                     Oznaka ISO in ime tretje države ali ozemlja
                  
                  
                     Oznaka tretje države, ozemlja, območja ali kompartmenta
                  
                  
                     Opis tretje države, ozemlja, območja ali kompartmenta
                  
                  
                     Veterinarsko spričevalo
                  
                  
                     Posebni pogoji
                  
                  
                     Posebni pogoji
                  
                  
                     Status nadzora aviarne influence
                  
                  
                     Status cepljenja proti aviarni influenci
                  
                  
                     Status nadzora salmonele
                  
               
                     Vzorci
                  
                  
                     Dodatna jamstva
                  
                  
                     Končni datum (1)
                  
                  
                     Začetni datum (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „MK – nekdanja jugoslovanska republika Makedonija (4)
                  
                  
                     MK-0 (4)
                  
                  
                     celotno ozemlje države
                  
                  
                     E, EP“